Japetus Steenstrup, hans Liv og Virksomhed. 523 
met, blandt andet beskæftiget med at undervise sine yngre 
Brødre. Dette forhindrede ham imidlertid ikke i at drive de 
naturhistoriske Studier, som han havde begyndt i sin Skoletid, 
vistnok uden Hjælp fra Skolens Side, i hvis Undervisningsplan 
Naturhistorien ikke havde nogen Plads. Der var imidlertid 
blandt Skolens noget ældre Elever flere, som ivrigt anlagde 
naturhistoriske Samlinger, f. Ex. Steenstrups Frænde N. V. Ja- 
cobsen (senere Adjunkt ved Sorø Akademis Skole, Præst og 
Provst påa Samsø (Nordby)), N. G. N. Lassen (senere Adjunkt 
ved Real- og Kathedralskolen i Aarhus, siden ved Kathedralskolen 
i Roskilde) o. fl., i Selskab med hvilke Steenstrup, især om 
Søndagen, havde foretaget botaniske og entomologiske Exkur- 
sioner, medens han selv ved Siden deraf søgte Forsteninger i 
Egnens Kalkgruber o.s.v. Faderen var en ivrig Jæger, Sønnen 
fulgte ham deri. De Egne, hvori han færdedes, ere interessante 
geologiske Lokaliteter, forsteningsrige Kridt- og Limstensegne; 
der er udstrakte Mosedrag og Søer med godt Fiskeri og Jagt, 
og Nærheden af Limfjorden og Vesterhavet gav Anledning til 
at udvide Blikket og Erfaringen. Opmuntring og Vejledning til 
slige Studier fandt Steenstrup hos sin Morbroder Pastor Car- 
stensen i Agerholm, som var en Elev af den noksom bekendte 
» Naturhistorielærer Melchior paa Herlufsholm, og som af Steen- 
strup omtales som en begavet Naturforsker, der var vel bekendt 
med Egnens Flora og Insekter. Fremdeles hos Gartnerne J. og 
Chr. Beck i Aalborg og hos den fortræffelige Bestyrer af 
Realskolen sammesteds, A. Stephansen, senere Bestyrer af 
Holsteinsminde, en Mand, for hvem Steenstrup altid nærede dyb 
Veneration. Paa litterær videnskabelig Vejledning skortede det 
vistnok. Jeg har hørt ham omtale, at han havde Adgang til et 
Exemplar af Flora Danica, af O.F. Millers «Prodromus zoologiæ 
Danicæ» og af Linnés «Systema naturæ», men jeg tror ikke, at 
den for Steenstrup tilgængelige Bogskat havde et synderligt 
større Omfang i denne Del af hans Liv. 
Saaledes i det væsentlige henvist til sine egne Kræfter, til 
3 357 
